Narodna skupština
20141125

Zahvaljujem se uvaženi predsedavajući, poštovana gospođo ministarko, uvažene koleginice i kolege, ovde smo želeli, da kažem, da opet malo, kada govorimo o novcu u ekonomiji, vrlo često zaboravljamo na jednu veliku vrednost, vi ste par puta ovde istakli, to je vrednost ekološkog kapitala ili vrednost prirodnog kapitala. Poslednjih decenija, a i poslednjih godina naši ekonomisti uglavnom zaboravljaju i mi moramo da uvedemo u ekonomiju kategoriju prirodni kapital, moramo da je procenjujemo i moramo da je uvedemo u izražavanje, izračunavanje vrednosti nekog prirodnog kapitala, nekog prirodnog predela, nekog prirodnog resursa. Mi smo hteli da se pojam „vrednost dozvole“, zamenjuje pojmom „novčani izraz vrednosti“, odnosno cena dozvole, da kažem, insistira se i na prethodnom mišljenju Zavoda za zaštitu prirode i Agenciji za zaštitu životne sredine o vrednosti, odnosno ceni korišćenja resursa Ribljeg fonda koji treba da obezbedi njegovu održivost. Smatramo da nisu dovoljne ekonomske procene i da što pre moramo da se osposobljavamo za ono što nas očekuje.